اسلام آباد (اے پی پی) وزیراعظم نا خصوصی کمکار راجی رکھ ڈاکٹر ثانیہ نشتر پارینے کہ داتم اسکان مچ آ ملک اٹی اسہ کروڑ 23 لکھ 56 ہزار آن زیات خواری کش بندغ ءِ احساس ایمرجنسی کیش پروگرام نا رداٹ زر تننگانے۔ تینا بیان اٹی ڈاکٹر ثانیہ نشتر پارے کہ جم وڑاٹ 149 ارب 54 کروڑ روپئی آن زیات کمکی زر تننگانے، آزاد کشمیر اٹی 2 لکھ 2 ہزار آن زیات بندغ ءِ 2 ارب 47 کروڑ آن زیات کمکی زر تننگانے۔ بلوچستان اٹی 7 ارب 59 کروڑ روپئی آن زیات کمکی زر 6لکھ 24 ہزار آن زیات بندغ ءِ تننگانے۔ گلگت بلتستان اٹی 88 ہزار آن زیات بندغ ءِ 1 ارب 8 کروڑ روپئی آن زیات کمکی زر تننگانے۔ اسلام آباداٹی 65 ہزار آن زیات بندغ ءِ 78 کروڑ روپئی آن زیات کمکی زر تننگانے۔ خیبرپختونخوا ٹی 24 ارب 85 کروڑ روپئی آن زیات کمکی زر 21 لکھ 29 ہزار آن زیات بندغ ءِ زر تننگانے۔ پنجاب اٹی 55 لکھ 27 ہزار آن زیات بندغ ءِ 66 ارب 91 کروڑ روپئی آن زیات کمکی زر تننگانے و سندھ اٹی 37 لکھ 18 ہزار آن زیات بندغ ءِ 44 ارب 84 کروڑ روپئی آن زیات کمکی زر تننگانے۔
